
RAPORT DE SPECIALITATE

la proiectul de hotărâre privind constituirea Comisiei Locale 

de Ordine Publică, la nivelul Municipiului Alba Iulia 

Având în vedere prevederile art. 28 şi ale art. 29 din Legea nr. 155/2010-Legea poliţiei locale, republicată, cu modificările și completările ulterioare, ale H.G. nr.1332/2010 privind aprobarea Regulamentului - cadru de organizare şi funcţionare a poliţiei locale și ale Hotărârii nr. 51/2024 a Consiliului local al municipiului Alba Iulia privind aprobarea Regulamentului de organizare şi funcţionare al Aparatului de specialitate al Primarului  Municipiului Alba Iulia și al Serviciilor publice aflate în subordinea Consiliului Local al municipiului Alba Iulia, începând cu data de 1 martie 2024;

Luând în considerare, prevederile art. 28 alin.(1) Legea poliţiei locale nr.155/2010, republicată, cu modificările și completările ulterioare : „la nivelul fiecărei comune, al fiecărui oraş, municipiu, unde funcționează poliţia locală se organizează și funcţionează Comisia locală de ordine publică, prin hotarâre a  consiliului local, [...], denumită în continuare comisia locală, care este un organism cu rol consultativ”;

Potrivit prevederilor art. 28 alin.(2) din Legea nr. 155/2010 - Legea poliţiei locale, republicată, cu modificările și completările ulterioare: ,,Comisia locală este constituită, după caz, din: primar, [...], şeful unităţii/structurii teritoriale a Poliţiei Române sau reprezentantul acestuia, şeful poliţiei locale, secretarul unităţii administrativ-teritoriale şi 3 consilieri locali, [...], desemnaţi de autoritatea deliberativă” și are următoarele atribuții, stabilite de prevederile  art. 29 alin.(1) , astfel : ,,Comisia locală are urmatoarele atribuţii:
a) asigură cooperarea dintre instituţiile şi serviciile publice cu atribuţii în domeniul ordinii şi al siguranţei publice la nivelul unitaţii/subdiviziunii administrativ teritoriale;

b) avizează proiectul regulamentului de organizare şi funcţionare a poliţiei locale;

c)elaborează proiectul planului de ordine si siguranţă publică al unitatii/subdiviziunii administrativ-teritoriale, pe care îl actualizează anual;

d) analizează periodic activităţile de menţinere a ordinii şi siguranţei publice la nivelul unităţii/subdiviziunii administrativ-teritoriale şi face propuneri pentru soluţionarea deficienţelor constatate şi pentru prevenirea faptelor care afectează climatul social; e) evaluează cerinţele specifice şi face propuneri privind necesarul de personal al poliţiei locale;

f) prezintă autorităţii deliberative rapoarte anuale asupra modului de îndeplinire a prevederilor planului de ordine şi siguranţă publică al unitătii/subdiviziunii administrativ-teritoriale. În baza concluziilor desprinse din analizele efectuate, propune autoritatilor administratiei publice locale iniţierea unor proiecte de hotărâri prin care să se prevină faptele care afectează climatul social”.

Față de cele prezentate, propunem, în conformitate cu prevederile OUG nr. 57/2019  privind Codul administrativ, cu modificările şi completările ulterioare şi ale Legii nr. 155/2010 – Legea poliţiei locale, republicată, cu modificările şi completările ulterioare, elaborarea proiectului de hotărâre privind constituirea Comisiei Locale de Ordine Publică, cu urmatoarea componenta:
Președinte:    -   Primarul municipiului Alba Iulia:  PLEȘA CODRU GABRIEL;    

Membrii:       -  Şeful structurii teritoriale a Poliţiei Române: CIUGUDEAN MARIUS;     
                       -   Secretar General al municipiului Alba Iulia ;
             -  Director general al Direcției generale Poliţia locală a municipiului Alba Iulia: HÂRCEAGĂ ȚÂR CIPRIAN LAURENȚIU;
                       -  Consilier local _____________________;
            
- Consilier local _____________________;
                       -  Consilier local  ____________________.  

